Stesen keretapi Slim River

Stesen keretapi Slim River merupakan sebuah stesen kereta api milik Keretapi Tanah Melayu yang terletak di Slim River, Perak, Malaysia. Stesen ini menyediakan perkhidmatan KTM ETS.

 Lokasi stesen 
Stesen keretapi Slim River terletak di hujung Jalan Stesen, yang dinamakan sempena stesen keretapi ini. Jalan stesen merupakan sebatang jalan utama bagi pusat bandar Slim River. Stesen ini terletak di hujung barat pusat bandar. Di belakang stesen (iaitu di sebelah barat) ialah Kampung Perhentian yang dinamakan sempena perhentian keretapi yang kini digantikan oleh stesen keretapi ini. 

Sebelum stesen keretapi bersaiz besar yang wujud kini dibina, disini hanya terdapat sebuah stesen keretapi yang kecil, dan terdapat lintasan keretapi pada Jalan Stesen. Selepas melintasi landasan keretapi, disitulah terletaknya Kampung Perhentian. Namun di atas projek pembinaan landasan berkembar elektrik Ipoh-Rawang dan stesen baru, sebuah jambatan telah dibina merentasi landasan keretapi di sebelah utara stesen untuk menghubungkan pusat bandar dengan Kampung Perhentian. Bangunan stesen baru menyekat lintasan keretapi yang wujud sebelum ini. 


 Perkhidmatan kereta api 
Stesen keretapi Slim River menyediakan perkhidmatan kereta api yang dikendalikan oleh Keretapi Tanah Melayu melalui KTM ETS.

Melalui Laluan KTM ETS, stesen ini menyediakan perkhidmatan kereta api merangkumi;

 lima perlepasan ke Kuala Lumpur Sentral
 lima perlepasan ke Ipoh

 Struktur stesen 
 Platform: 2
 Landasan: 2

Platform 1 ■ Laluan Pantai Barat Arah Kuala Lumpur Sentral 2 ■ Laluan Pantai Barat Arah Ipoh dan Butterworth

 Rujukan 

 Lihat juga 
 Keretapi Tanah Melayu
 Senarai stesen Keretapi Tanah Melayu

 Pautan luar 

 Laman web rasmi KTMB

Slim River